Milline on sinu kõige meeldejäävam, olulisem võit seni?  Ma arvan, et tegelikult selle aasta Eesti Meistrivõistluste High-Rolleri võit on kõige olulisem, isegi olulisem, kui eelmise aasta EMV põhiturniiri võit, sest vastased olid seekord hoopis kõvemad. Eelmise aasta võit tuli suhteliselt kergemalt, ma ei olnud kordagi liiga rasketes laudades, aga high-rolleril mul oli pinge kogu aeg. Algul ma ise "panin seal segast" ja kõik tundus allamäge minevat, Tunnetile andsin tohutut  respekti (ma ei tea miks!) ja siis ühe käe mängisin ta vastu äärmiselt halvasti ning siis ta tõmbas mul seal "üheoudise" ning kohe "kaheoudise" ja tekkis tunne, et ükskõik mida teed, miski ei suju! Aga õnneks oli seal turniiril Lauri Meidla, kes andis mulle kaks duublit, lõpuks võtsin ta flipiga välja ka veel. Siis toodi Priit Türner lauda, ma tean täpselt, kuidas ta mõtleb ja mängib, ma olen kõik ta videod ära vaadanud, aga hiljem ta hakkas ikka veidi imelikke käike tegema ning ma ei saanud talle enam kuidagi  respekti ka anda kui meil käed lõpuks kokku sattusid.